FARMAKOPOIOI: ΕΦΚΑ: «Ταμείο- γίγας» με 4,2 εκατ. ασφαλισμένους και 2,36 εκατ. συνταξιούχους
Την ενεργοποίηση του ΕΦΚΑ ανακοίνωσε πριν από λίγο η ηγεσία του υπουργείου Εργασίας όπου εντάσσονται εννέα ασφαλιστικοί φορείς, 4,2 εκατ. ασφαλισμένοι και 2,6 εκατ. συνταξιούχοι.
Σήμερα ενεργοποιείται η ιστοσελίδα του ΕΦΚΑ (efka.gov.gr) και ενώ στις 15 Ιανουαρίου θα ενεργοποιηθεί για πρώτη φορά το ενιαίο μητρώο των ασφαλισμένων με 15 εκατ. εγγραφές. Επίσης ενεργοποιήθηκε και το τηλεφωνικό κέντρο (1555) το οποίο λειτουργεί από τις 08:00 έως τις 16:00.
Μέχρι το τέλος Ιανουαρίου οι ασφαλισμένοι, ελεύθεροι επαγγελματίες και αυτοαπασχολούμενοι αναμένεται να....
... λάβουν τα ειδοποιητήρια με τις αυξημένες ασφαλιστικές εισφορές τις οποίες καλούνται να καταβάλουν σε μηνιαία βάση. Έτος βάσης των εισφορών θα είναι το καθαρό εισόδημα του 2015.
Άγνωστο παραμένει μέχρι αυτή τη στιγμή τι θα πληρώσουν οι εργαζόμενοι με Δελτίο Παροχής Υπηρεσιών οι οποίοι απασχολούνται ως μισθωτοί εργαζόμενοι, καλύπτοντας πάγιες και διαρκείς ανάγκες των οποίων οι εργοδότες θα πρέπει να πληρώσουν ασφαλιστικές εισφορές. Άγνωστο παραμένει επίσης τι θα γίνει με όλους αυτούς που χρωστούν 30 δις. ευρώ στα ασφαλιστικά Ταμεία και δεν έχουν ενημερότητα και που δεν μπορούν να την εξασφαλίσουν για να καταβάλουν έστω τις τρέχουσες ασφαλιστικές εισφορές. Ο κ. Πετρόπουλος είπε ότι το ζήτημα βρίσκεται υπό διαπραγμάτευση με την τρόικα.
Μέχρι αυτή στη στιγμή είπε ότι δεν μπορεί να ενεργοποιηθεί η κοινή καταβολή εισφορών και μισθών κάτι που προβλέπει ο νόμος και θα έπρεπε να είχε γίνει από τον Ιούνιο.
Η υπουργός Εργασίας κ. Αχτσιόγλου ανέφερε ότι μέχρι 31/12 δεν θα εκκρεμμεί καμία αίτηση συνταξιοδότησης κύριας σύνταξης όταν το 2014 οι αιτήσεις ήταν πάνω 161.000.
Ο κ. Πετρόπουλος διαβεβαίωσε ότι 8.500 υπάλληλοι θα αξιοποιηθούν και δεν θα δοθεί καμία λειτουργία του ΕΦΚΑ σε εταιρείες outsourscing.